open-index/open-wikipedia-markdown huggingface dataset:
अगस्ति तारा

**अगस्ति** या **कनोपस** (Canopus) कराइना तारामंडल का सबसे रोशन तारा है और और पृथ्वी से दिखने वाले तारों में से दूसरा सब से रोशन तारा है। यह F श्रेणी का तारा है और इसका रंग सफ़ेद या पीला-सफ़ेद है। इसका पृथ्वी से प्रतीत होने वाले चमकीलापन (यानि "सापेक्ष कान्तिमान") -०.७२ मैग्निट्यूड है जबकि इसका अंदरूनी चमकीलापन (यानि "निरपेक्ष कान्तिमान") -५.५३ मापा जाता है। यह पृथ्वी से लगभग ३१० प्रकाश-वर्ष की दूरी पर है।

## अन्य भाषाओं में
अगस्ति को अंग्रेज़ी में "कनोपस" (Canopus) और अरबी और फ़ारसी में "सोहेल" (سهیل) कहते हैं।

## विवरण
अगस्ति एक दानव तारा है। इसका द्रव्यमान (मास) हमारे सूरज के द्रव्यमान का ८.५ गुना है और इसका व्यास (डायामीटर) सौर व्यास का ६५ गुना है। इसका सतही तापमान ७,३५० कैल्विन है। इसकी रोशनी भयंकर है - हमारे सूरज से १३,६०० गुना अधिक।

## सांस्कृतिक प्रसंग
* अगस्ति का नाम अगस्त्य ऋषि पर रखा गया है क्योंकि माना जाता है के इस तारे का अध्ययन करने वाले वह पहले ऋषि थे और वह पहले संस्कृत विद्वान थे जिन्होंने इसे देखा। खगोलीय गोले में तारे युगों के साथ-साथ हिलते हैं और किसी स्थान से कभी तो देखे जा सकते हैं और कभी नहीं। वर्तमान युग में अगस्ति तारा धीरे-धीरे उत्तर की तरफ़ जा रहा है। अनुमान लगाया जाता है के यह विन्ध्याचल पर्वतों में लगभग सन् ५,२०० ईसापूर्व में और दिल्ली या कुरुक्षेत्र के आसपास के इलाकों में सन् ३,१०० ई॰पू॰ में ही दिखना शुरू हुआ। इस से कुछ लोग अनुमान लगते हैं के ऋषि अगस्त्य विन्ध्य पर्वतों को पार करके दक्षिण भारत में सन् ४,००० ई॰पू॰ के आसपास दाख़िल हुए होंगे।
* मध्यकाल में जब पंचतन्त्र का अनुवाद फ़ारसी में किया गया तो उसको दो नामों से जाना जाता था - "कलीला-ओ-दम्ना" (کلیله و دمنه, कलीला और दम्ना दो पात्रों के नाम थे) और "अनवार-ए-सोहेली" (انوار سهیلی, अर्थ: अगस्ति की रोशनी)।

## इन्हें भी देखें
* कराइना तारामंडल
* सबसे रोशन तारों की सूची

## सन्दर्भ


श्रेणी:तारे
श्रेणी:दानव तारे
श्रेणी:कराइना तारामंडल
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
श्रेणी:ए-प्रकार चमकीले दानव तारे
बहुवार

right|thumb|300px|बहुवार की एक पतली शाखा पर पत्तियाँ एवं पके फल
**बहुवार** या **लसोड़ा** (Cordia myxa) एक वृक्ष है जो भारतीय उपमहाद्वीप, चीन एवं विश्व के अनेक भागों में पाया जाता है। इसे हिन्दी में 'गोंदी' और 'निसोरा' भी कहते हैं। संस्कृत में 'श्लेषमातक' कहते हैं। इसके फल सुपारी के बराबर होते हैं। कच्चा लसोड़ा का साग और आचार भी बनाया जाता है। पके हुए लसोड़े मीठे होते हैं तथा इसके अन्दर गोंद की तरह चिकना और मीठा रस होता है, जो शरीर को मोटा बनाता है।

लसोड़े के पेड़ बहुत बड़े होते हैं इसके पत्ते चिकने होते हैं। दक्षिण, गुजरात और राजपूताना में लोग पान की जगह लसोड़े का उपयोग कर लेते हैं। लसोड़ा में पान की तरह ही स्वाद होता है। इसके पेड़ की तीन से चार जातियां होती है पर मुख्य दो हैं जिन्हें लमेड़ा और लसोड़ा कहते हैं। छोटे और बड़े लसोडे़ के नाम से भी यह काफी प्रसिद्ध है। लसोड़ा की लकड़ी बड़ी चिकनी और मजबूत होती है। इमारती काम के लिए इसके तख्ते बनाये जाते हैं और बन्दूक के कुन्दे में भी इसका प्रयोग होता है। इसके साथ ही अन्य कई उपयोगी वस्तुएं बनायी जाती हैं।
     
## बाहरी कड़ियाँ
* लसोड़ा
* कफ जनित रोगों के लिए उपयोगी है ग्रामीण वनस्पति "लिसोड़ा" व सूर्यभेदन प्राणायाम
* लसोड़ा का अचार

श्रेणी:औषधीय पादप
श्रेणी:भारतीय पादप
दूसरी सीता (1974 फ़िल्म)

**दूसरी सीता** (अंग्रेजी: Second Sita) 1974 में बनी हिन्दी फिल्म है|

## संक्षेप
## चरित्र
## मुख्य कलाकार
* रमेश शर्मा
* जया भादुरी
* रज़ा मुराद
* ए के हंगल
* सत्येन कप्पू
* मोहन चोटी
* ललिता पवार

## दल
* *निर्देशक* - गोगी आनंद
* *निर्माता* - बी के खन्ना
* *छायांकन* - के के महाजन
* *संपादक* - मधु सिन्हा
* *संगीतकार* - राहुल देव बर्मन
* *गीतकार* - गुलज़ार
* *पार्श्वगायक* - आशा भोसले, लता मंगेशकर

## संगीत

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## उल्लेख

## बाहरी कड़ियाँ
* 

श्रेणी:बॉलीवुड
श्रेणी:1974 में बनी हिन्दी फ़िल्म
श्रेणी:हिन्दी फ़िल्में
श्रेणी:भारतीय फ़िल्में
सिम्बाद

[thumb|स्त्रासबूर्ग की [वेधशाला]]
**सिम्बाद** (अंग्रेज़ी: SIMBAD) हमारे सौर मंडल के बाहर पायी गयी खगोलीय वस्तुओं का एक कोष है। इसकी देख-रेख फ्रांस में स्थित "स्त्रासबूर्ग खगोलीय जानकारी केंद्र" (Centre de données astronomiques de Strasbourg) करता है। १४ जून २००७ तक इस कोष में ३८,२४,१९५ वस्तुएँ दर्ज थीं जिनके लिए १,१२,००,७९५ नाम भी दर्ज थे। इस केंद्र के योगदान को पहचानते हुए एक क्षुद्रग्रह का नाम इसके ऊपर "४६९२ सिम्बाद" रखा गया।

## सिम्बाद का पूरा रूप
सिम्बाद (SIMBAD) का पूरा रूप "Set of Identifications, Measurements, and Bibliography for Astronomical Data" है, यानि "खगोलीय जानकारी के लिए पहचान, माप और सन्दर्भों का कोष"।

## इन्हें भी देखें
* खगोलशास्त्र

श्रेणी:खगोलशास्त्रीय कोष
श्रेणी:हिन्दी विकि डीवीडी परियोजना
लोलक घड़ी

300px|right|thumb|साधारण लोलक घडी
**लोलक घड़ी** (pendulum clock) वह घड़ी है जिसमें समय प्रदर्शित करने वाली प्रणाली का चालन एक लोलक की सहायता से होता है। इसका आविष्कार सन १६५६ में क्रिश्चियन हाइगेंस ने किया था। तब से आरम्भ करके लगभग १९३० तक यह संसार की सर्वाधिक शुद्ध समयदर्शी तंत्र था। आजकल इन्हें सजावटी सामान एवं पुरातन सामान के रूप में प्रयोग किया जाता है।

लोलक घड़ी वस्तुतः एक अनुनादी युक्ति है जो अपनी लम्बाई के अनुसार एक निश्चित दर से दोलन करती है तथा किसी अन्य दर से दोलन का विरोध करती है। किन्तु यह स्थिर अवस्था में कार्य करने के लिये ही उपयुक्त है। किसी गतिशील एवं त्वरित होने वाली चीज में यह सही समय नहीं बता पायेगी।
300px|right|thumb|पेंडुलम घडी की कार्यविधि 

## बाहरी कड़ियाँ

* The Invention of Clocks
* The (Not So) Simple Pendulum
* The earliest DUTCH and FRENCH Pendulum clocks, 1657-1662

श्रेणी:घड़ियाँ लोलक घड़ियां गर्मियों में सुसत हो जाती है क्यूंकि लोलाक की लम्बाई बढ़ जाती हैं जिससे इकाई दोलन में लगा हुआ समय बढ जाता हैं
बड़हल

right|thumb|250px|बड़हल का फल और उसके अन्दर का दृष्य
250px|thumb|right|बड़हल की एक प्रशाखा और उस पर लगी पत्तियाँ
**बड़हल** या **बड़हर** (Artocarpus lakoocha या Monkey jack) एक फलदार वृक्ष है। इसका वृक्ष १०-१५ मीटर ऊँचा होता है। इसकी पत्तियाँ २५-३० सेमी लम्बी एवं १५-२० सेमी चौड़ी होती हैं। इसके फल गोल आकार के या बेडौल होते हैं। हरे रंग का कच्चा फल पकने पर पीला हो जाता है जिसे खाया जाता है। इसके अन्दर छोटे-छोटे कोए (जैसे कटहल में) होते हैं। फल का आकार २ से पाँच इंच का होता है। 

## बाहरी कड़ियाँ
* Badhal : Artucarpus lacucha

श्रेणी:भारतीय वृक्ष
अनोखा (1975 फ़िल्म)

**अनोखा** 1975 में बनी हिन्दी फिल्म है।
## संक्षेप
## चरित्र
## मुख्य कलाकार
* ए के हंगल - हृदयनाथ
* जीवन - मनचन्दा
* ज़रीना वहाब - सुधा मनचन्दा
* हरक्यूलीस - हरक्यूलीस, मनचन्दा का आदमी
* कन्हैयालाल - लाला कन्हैयालाल
* इम्तियाज़ खान - शंभू खन्ना
* मास्टर कोटक - किशन
* मारुती - जुआँरी
* शत्रुघ्न सिन्हा - राम/अनोखा/शंभू खन्ना
* पेंटल - राजा, राम का मित्र
* मोहन शेरी - धनू
* मीना टी - धनू की पत्नी
* जयश्री टी - सूज़ी

## दल
* *निर्देशक* - जुगल किशोर
* *निर्माता* - जुगल किशोर
* *कथा* - रोशनलाल भरद्वाज
* *सम्पादक* - सतीश कुमार बजाज
* *निर्माण संस्था* - जुगल प्रोडक्षंस
* *संगीतकार* - कल्याणजी-आनंदजी
* *गीतकार* - इंदीवर, सावन कुमार
* *पार्श्वगायक* - अमित कुमार, किशोर कुमार, महेंद्र कपूर, मुकेश, मोहम्मद रफ़ी, सुमन कल्याणपुर, उषा टिमोथी

## संगीत

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## उल्लेख

## बाहरी कड़ियाँ
* 

श्रेणी:बॉलीवुड
श्रेणी:1975 में बनी हिन्दी फ़िल्म
श्रेणी:हिन्दी फ़िल्में
श्रेणी:भारतीय फ़िल्में
अकोल

right|thumb|300px|'''अकोल''' की पत्तियाँ, फूल, फल आदि
**अकोल** (ALANGIUM SALVIFOLIUM) एक फल है। इसका पौधा झाडीदार होता है जो ५ से १० मीटर ऊँचा होता है। इसे संस्कृत में 'अंकोलः' कहते हैं।

## चित्रदीर्घा

Alangium salviifolium in Keesaraguda, AP W2 IMG 9106.jpg
Alangium Salvifolium 06.JPG
Sage-Leaved Alangium 04.JPG
Sage-Leaved Alangium 02.JPG
Alangium Salvifolium 19.JPG
Alangium Salvifolium 20.JPG
Alangium salviifolium 04.JPG
Alangium salviifolium in Keesaraguda, AP W IMG 9104.jpg
Sage-Leaved Alangium 06.JPG
Alangium salviifolium leaves and flowers 18.JPG
Sage-Leaved (Alangium salviifolium) fruits in Visakhapatnam.jpg


## बाहरी कड़ियाँ
* Ayurvedic medicinal Plants : '''ALANGIUM SALVIFOLIUM'''

## सन्दर्भ

श्रेणी:फल
मध्य प्रदेश के पेड़-पौधे

thumb|मध्य प्रदेश के अमरकंटक में मिश्रित वन का दृष्य
मध्य प्रदेश में वनस्पतियों की विविधता है। 

## बड़े वृक्ष

## छोटे वृक्ष

## [[क्षुप|झाड़ियाँ]]

## आरोही वनस्पतियाँ

## घासें

## अन्य पादप

## सन्दर्भ
* K.P.Sagreiya and Balwant Singh:Botanical and Standardised Hindi Names of Important and Common Forest Plants of Madhya Pradesh, Gwalior Government Regional Press, 1958.

श्रेणी:मध्य प्रदेश का पर्यावरण
श्रेणी:मध्य प्रदेश से सम्बन्धित सूचियाँ
श्रेणी:भारत के बायोटा की सूचियाँ
चितरा

**चितरा** झारखंड के देवघर जिले का ऐक छोटा स्थान है | यह देवघर जिले का ऐक मात्र औद्योगिक प्रतिष्ठान है, जो अपने उच्च स्तरिय कोयले के लिऐ देवघर ही नहिं अपितु स्मपुर्ण झारखंड ओर बिहार में ख्याति प्राप्त है ।चितरा को राजा चित्रसेन का राज्य  माना जाता है ,जिनकी तीन रानियां थी । माना जाता है कि राजा ने अपनी रानियों के स्नान के लिए तीन सरोवर का निर्माण करवाया था जो "तीनसतनिया"के नाम से आज भी मौजूद है । चितरा मे ज्येष्ठ मास मे नौ दिनों का महायज्ञ होता है, जिसमे देश के विभिन्न भागो से आए  कलाकार अपना कार्यक्रम प्रस्तुत करते है । चितरा के दर्शनीय स्थलों मे दुखिया बाबा मंदिर, मां दुर्गा मंदिर, बजरंगबली मन्दिर और राधाकृष्ण मन्दिर  आदि भव्य मंदिर स्थित है । चितरा  वास्तव मे चितरा कोलियरी के नाम से मशहूर है ।

## चितरा के प्रमुख विद्यालय
* बाल विद्या मंदिर चितरा
* ज्ञान भारति
* डि० ए० वि० पब्लिक स्कूल

श्रेणी:देवघर जिले के गाँव
स्रोतास्विनी तारामंडल

**स्रोतास्विनी** (संस्कृत अर्थ: नहर, नदी या प्रवाह) या **इरिडनस** (Eridanus constellation) एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था।

## अन्य भाषाओं में
अंग्रेज़ी में स्रोतास्विनी तारामंडल को "इरिडनस कॉन्स्टॅलेशन" (Eridanus constellation) कहा जाता है, जो यूनानी भाषा में आधुनिक पो नामक नदी का नाम था। अरबी में इसे "अल-नहर" () कहा जाता है।

## तारे
स्रोतास्विनी तारामंडल में बायर नाम वाले ८७ तारे हैं, जिसमें से ७ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल में दो दिलचस्प तारे हैं -
* आकरनार तारा - यह तारा इतनी तेज़ी से घूर्णन कर रहा है (यानि अपने अक्ष पर घूम रहा है) के इसका गोल अकार पिचक गया है - इसकी चौड़ाई इसकी लम्बाई से डेढ़ गुना हो गयी है।
* ऍप्सिलन ऍरिडानी तारा - यह तारा सूरज से मिलता-जुलता है इसलिए विज्ञान कथा साहित्य में अक्सर यहाँ यानों से जाने की कल्पना की गयी है और इसके इर्द-गिर्द कल्पित ग्रहों पर प्राणियों के मिलने की कल्पना भी की गयी है। अब वैज्ञानिकों को हक़ीक़त में यह शक़ हो गया है के इसके इर्द-गिर्द एक बृहस्पति जैसा गैस दानव ग्रह परिक्रमा कर रहा है।

## महारिक्ति
ब्रह्माण्ड के जिन बड़े इलाक़ों में कोई आकाशगंगा नहीं होती उन्हें "रिक्ति" (वोइड) कहा जाता है। इरिडनस महारिक्ति सन् २००७ तक मिली सब से बड़ी ज्ञात रिक्ति है और इसका व्यास एक अरब प्रकाश-वर्ष है। इसकी उपस्तिथि ब्रह्माण्ड की सृष्टि की वर्तमान वैज्ञानिक धारणाओं के लिए एक चुनौती है। वैज्ञानिकों ने यहाँ तक कहा है के शायद यह हमारे ब्रह्माण्ड और एक अन्य अज्ञात/अदृश्य ब्रह्माण्ड के दरमयान क्वांटम उलझाव का नतीजा है।

## चित्रदीर्घा

Jupiter-mass planet orbiting the nearby star Epsilon Eridani.jpg|ऍप्सिलन ऍरिडानी तारे के इर्द-गिर्द परिक्रमा करता बृहस्पति-जैसा ग्रह - काल्पनिक चित्र


## इन्हें भी देखें
* आकरनार तारा
* ऍप्सिलन ऍरिडानी तारा
* तारामंडल
* इरिडनस महारिक्ति

## सन्दर्भ

श्रेणी:तारामंडल
श्रेणी:हिन्दी विकि डीवीडी परियोजना
*
कागजी नींबू

right|thumb|300px|कागजी नीम्बू

**कागजी नींबू** (Citrus aurantifolia) नींबू जाति का खट्टा फल है। इसके फल 2.5–5 सेमी व्यास वाले हरे या पीले (पकने पर) होते हैं। इसका पौधा ५ मीटर तक लम्बा होता है जिसमें कांटे भी होते हैं।

## बाहरी कड़ियाँ
* कागजी नींबू के असरकारी गुण
* नींबू की उत्तम खेती

श्रेणी:नींबू
रिक्ति (खगोलशास्त्र)

[thumb|पृथ्वी के इर्द-गिर्द एक [भारतीय संख्या प्रणाली|अरब प्रकाश-वर्ष का इलाक़ा जिसमें रेशे, महागुच्छे और रिक्तियाँ देखे जा सकते हैं]]
खगोलशास्त्र में **रिक्तियाँ** गैलेक्सियों के रेशों के बीच के ख़ाली स्थान होते हैं जिनमें या तो गैलेक्सियाँ होती ही नहीं या बहुत कम घनत्व में मिलती हैं। इनकी खोज सब से पहले सन् १९७८ में की गयी थी। रिक्तियाँ आम तौर से ३ से ५० करोड़ प्रकाश-वर्ष का व्यास (डायामीटर) रखती हैं। किसी बहुत बड़ी अकार की रिक्ति को **महारिक्ति** कहा जाता है।

## अन्य भाषाओँ में
अंग्रेज़ी में "गैलेक्सियों के रेशों" को "गैलॅक्सी फ़िलामॅन्ट" (galaxy filament), "रिक्तियों" को "वोइड" (void), "महारिक्तियों" को "सुपरवोइड" (supervoid) और "महागुच्छों" को "सुपरक्लस्टर" (supercluster) कहते हैं। "महान दीवारों" को "ग्रेट वाल" (great wall) कहते हैं।

## इन्हें भी देखें
* गैलेक्सी
* गैलेक्सियों के रेशे

## सन्दर्भ


श्रेणी:खगोलशास्त्र
श्रेणी:गैलेक्सियाँ
श्रेणी:हिन्दी विकि डीवीडी परियोजना
*
भारतीय किसान संघ

**भारतीय किसान संघ** भारतीय किसानों का संघ है जिसका लक्ष्य भारतीय किसानों का समग्र विकास है। इसके संस्थापक दत्तोपन्त ठेंगड़ी थे। इसकी स्थापना ४ मार्च १९७९ को राजस्थान के कोटा शहर में हुई थी।

## परिचय
विलक्षण संगठन कुशलता के धनी, महान भारतीय तत्त्वचिंतक, आंतरराष्ट्रीय ख्यातिप्राप्त मजदूर नेता श्री दत्तोपंतजी ठेंगडी ने भारतीय किसानों के उत्थान हेतु इस संगठन को साकार किया। भारतीय किसान संघ की स्थापना करने के पहले उन्होंने सारे देश की यात्रा की और सभी राज्यों में बसे किसानों की स्थिति का अवलोकन किया। उनकी समस्याएँ जान ली। उसी प्रकार हर राज्य में किसानों के लिये काम कर रहे कार्यकर्ताओं से संपर्क किया। इन्हीं में से उन्होंने ६५० से अधिक प्रतिनिधियों को इकठ्ठा कर उन्हें कोटा शहर में बुलाया। वहाँ ३, ४ और ५ मार्च को एक अधिवेशन आयोजित किया गया। अतिशय गहन चर्चा के बाद किसानों और कृषि-मजदूरों के लिये व्यापक हित में राष्ट्रीय स्तर पर कार्य करनेवाली एक गैर राजकीय संघटना की जरूरत आंकी गई। किसानों के प्रतिनिधियों के इस भावना को मूर्त रूप देते हुए दत्तोपंतजी ठेंगडी ने ४ मार्च १९७९ को भारतीय किसान संघ के स्थापना की घोषणा की।

## बाहरी कड़ियाँ
* भारतीय किसान संघ का जालघर
* भारतीय किसान संघ, ट्विटर पर

श्रेणी:संगठन
श्रेणी:कृषि
गैलेक्सियों के रेशे

[thumb|पृथ्वी के ५० करोड़ [प्रकाश-वर्ष के अन्दर के ब्रह्माण्ड में रेशे, महागुच्छे और रिक्तियाँ]]
खगोलशास्त्र में **गैलेक्सियों के रेशे** या **महान दीवारें** ब्रह्माण्ड की सारी वस्तुओं में सब से बड़े ज्ञात ढाँचे होते हैं। यह बहुत ही बड़े रेशेदार ढाँचे होते हैं जिनमें हर रेशे की लम्बाई आम तौर पर १५ से २५ करोड़ प्रकाश वर्ष होती है। इन रेशों में गैलेक्सियाँ होती हैं जो एक-दूसरे से गुरुत्वाकर्षण से बंधी होती हैं। इन रेशों के बीच में ख़ाली स्थान होता है, जिन्हें रिक्तियाँ कहते हैं। रेशों के अन्दर वह जगहे जहाँ गैलेक्सियों का घना जमावड़ा होता है "महागुच्छे" कहलाते हैं।

## अन्य भाषाओँ में
अंग्रेज़ी में "गैलेक्सियों के रेशों" को "गैलॅक्सी फ़िलामॅन्ट" (galaxy filament), "रिक्तियों" को "वोइड" (void) और "महागुच्छों" को "सुपरक्लस्टर" (supercluster) कहते हैं। "महान दीवारों" को "ग्रेट वाल" (great wall) कहते हैं।

## इन्हें भी देखें
* गैलेक्सी
* रिक्ति (खगोलशास्त्र)

श्रेणी:खगोलशास्त्र
श्रेणी:गैलेक्सियाँ
श्रेणी:हिन्दी विकि डीवीडी परियोजना
खगोलीय पार्श्व सूक्ष्मतरंगी विकिरण

खगोलशास्त्र में **खगोलीय पार्श्व सूक्ष्मतरंगी विकिरण** (ख॰पा॰सू॰वि॰, अंग्रेज़ी: cosmic microwave background radiation, कॉस्मिक माइक्रोवेव बैकग्राउंड रेडियेशन) उस विकिरण (रेडियेशन) को बोलते हैं जो पृथ्वी से देखे जा सकने वाले ब्रह्माण्ड में बराबर स्तर से हर और फैली हुई है। आम प्रकाश देखने वाली दूरबीन से आकाश में कुछ जगह वस्तुएँ (जैसे ग्रह, गैलेक्सियाँ, वग़ैराह) दिखाई देती हैं और अन्य जगहों पर अँधेरा। लेकिन सूक्ष्मतरंग (माइक्रोवेव) माप सकने वाले रेडिओ दूरबीन (रेडीओ टेलिस्कोप) से देखा जाए तो हर दिशा में एक हलकी सूक्ष्म्तरंगी लालिमा फैली हुई है।

वैज्ञानिक मानते हैं के यह ख॰पा॰सू॰वि॰ बिग बैंग सिद्धांत का सबूत देता है। अरबों साल पहले, जब ब्रह्माण्ड पैदा हुआ था उसके फ़ौरन बाद उसका अकार आज के मुक़ाबले में बहुत छोटा था और उसमें खौलती हुई हाइड्रोजन की प्लाज़्मा गैस फैली हुई थी। उस गैस की उर्जा से जो फ़ोटोन (प्रकाश या सूक्ष्मतरंग के कण) पैदा हुए थे वे तब से ब्रह्माण्ड में इधर-उधर घूम रहे हैं और वही हम आज ख॰पा॰सू॰वि॰ के रूप में देखते हैं।
 
## इन्हें भी देखें
* बिग बैंग सिद्धांत
* खगोलशास्त्र
* जॉर्ज लेमैत्रे
* सूक्ष्मतरंग
## सन्दर्भ

## बाहरी कड़ियाँ
श्रेणी:खगोलशास्त्र
श्रेणी:हिन्दी विकि डीवीडी परियोजना
बालिका बधू (1976 फ़िल्म)

**बालिका बधू** (अंग्रेजी: The Young Wife) 1976 में बनी हिन्दी भाषा की फिल्म है।

## संक्षेप
## चरित्र
## मुख्य कलाकार
* सचिन - अमल
* रजनी शर्मा - रजनी
* असरानी - शरत
* ए के हंगल - मास्टरजी
* प्रेमा नारायण - रधिया
* ओम शिवपुरी - अमल का पिता
* उर्मिला भट्ट - अमल की माँ
* कजरी - चन्द्रा, अमल की बहन
* पेंटल - शंभू
* असित सेन - उदासु
* प्रीति गाँगुली - नंदिनी
* एस एन बैनर्जी - पंडित
* बीरबल - चूड़ियाँ बेचनेवाला
* पॉलसन - विद्‍यालय अध्यापक
* अशोक कुमार - बूढा अमल का स्वर
* अमिताभ बच्चन - युवक अमल का स्वर
* ज़ीनत अमान - युवती रजनी का स्वर

## दल
* *निर्देशक* - तरुण मजूमदार
* *निर्माता* - शक्ति सामंत
* *कथा* - बिमल कर
* *पटकथा* - तरुण मजूमदार
* *संवाद* - शब्द कुमार
* *सम्पादक* - बिजोय चौधरी
* *छायांकन* - नंदू भट्टाचार्य

## संगीत
* गीत "बड़े अच्छे लगते हैं" गायक अमित कुमार का पहला लोकप्रिय गाना था जो बिनाका गीत माला की 1977 वार्षिक सूची में 26वीं पायदान पर रही|

## रोचक तथ्य
## परिणाम
### बौक्स ऑफिस
### समीक्षाएँ

## नामांकन और पुरस्कार

|-
| rowspan="2"|१९७७(1977)
| कजरी
| फ़िल्मफ़ेयर सर्वश्रेष्ठ सहायक अभिनेत्री पुरस्कार
| 
|-
| असरानी
| फ़िल्मफ़ेयर सर्वश्रेष्ठ हास्य अभिनेता पुरस्कार
| 
|}

## उल्लेख

## बाहरी कड़ियाँ
* 

श्रेणी:बॉलीवुड
श्रेणी:1976 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
क्वाण्टम उलझाव

प्रमात्रा यान्त्रिकी में **प्रमात्रा उलझाव** उस स्थिति को कहतें हैं जब दो वस्तुओं के एक-दूसरे पर कोई भौतिक प्रभाव पड़ने के बाद उनको अलग करने पर भी उन दोनों की परिस्थिति में एक प्रमात्रा सम्बन्ध रहता है। यदि एक वस्तु के किसी क्वाण्टम गुण को मापा जाए तो दूसरी वस्तु उसी क्षण उस से विपरीत गुण धारण कर लेती है। मसलन अगर दो विद्युत अणुओं (इलेक्ट्रॉनों) में प्रमात्रा उलझाव पैदा कर के उन्हें एक-दूसरे से मीलो दूर कर दिया जाए और फिर उनमें से एक का स्पिन (घूर्णन) मापा जाए तो दूसरे का स्पिन उसी क्षण उसका विपरीत हो जाएगा। विज्ञान यह साबित कर चुका है के किसी विद्युत अणु में तब तक स्पिन पक्का नहीं होता जब तक मापा जाए। इसका अर्थ यह हुआ के किसी अज्ञात प्रक्रिया के ज़रिये दूसरे विद्युत अणु को ज्ञात हो जाता है के पहले का स्पिन जाँचा गया है।

## अन्य भाषाओँ में
अंग्रेज़ी में "प्रमात्रा यान्त्रिकी" को "क्वाण्टम मॅकैनिक्स" (quantum mechanics) और "प्रमात्रा उलझाव" को "क्वाण्टम ऍन्टैन्गलमॅन्ट" (quantum entanglement) कहते हैं।

## आइंस्टाइन और प्रमात्रा उलझाव
हालाँकि प्रमात्रा उलझाव का सिद्धांत सबसे पहले अल्बर्ट आइंस्टीन ने कुछ अन्य वैज्ञानिकों के साथ मिलकर ही निकला था, फिर भी इन वस्तुओं के बीच में ऐसे जादूई से लगने वाले सम्पर्क को वह कभी भी स्वीकार नहीं कर पाए और इस सिद्धांत को ग़लत साबित करने की कोशिश में जुटे रहे। वे ग़ुस्से से प्रमात्रा उलझाव को "दूर से हो रही भूतिया हरकत" (जर्मन: spukhafte Fernwirkung, अंग्रेज़ी: spooky action at a distance) का नाम देते थे। उन्होंने अपने सापेक्षता सिद्धांत में दावा किया था के कोई भी चीज़ प्रकाश की गति से तेज़ नहीं चल सकती और इस क्षणिक सम्पर्क को वह मान नहीं पाए। उनका प्रयास असफल रहा और वैज्ञानिक प्रयोगों ने प्रमात्रा उलझाव के सिद्धांत को सही साबित कर दिया है। ध्यान रहे के इस सिद्धांत के ज़रिये कोई वस्तु एक स्थान से दूसरे स्थान नहीं भेजी जा सकती और न ही कोई सन्देश भेजा जा सकता है।

## इन्हें भी देखें
* प्रमात्रा यान्त्रिकी

## सन्दर्भ


श्रेणी:प्रमात्रा यान्त्रिकी
श्रेणी:भौतिकी
श्रेणी:हिन्दी विकि डीवीडी परियोजना
खगोलीय ठंडा धब्बा

[thumb|[विल्किनसन सूक्ष्मतरंग शोधयान|डब्ल्यू मैप शोधयान द्वारा ली गयी तस्वीर में खगोलीय ठंडा धब्बा नज़र आ रहा है (नीले रंग में)]]
**खगोलीय ठंडा धब्बा** आकाश में एक ऐसा बड़ा स्थान है जहाँ पर सूक्ष्मतरंगी विकिरण (माइक्रोवेव रेडियेशन) बहुत कम है। अंतरिक्ष में हर दिशा में देखने पर ब्रह्माण्ड के धमाकेदार जन्म के समय में पैदा हुआ विकिरण हर जगह देखा जा सकता है और इसकी वजह से हर जगह औसतन 2.7 कैल्विन का तापमान रहता है जो आम तौर पर इस औसत से 18 माइक्रोकैल्विन (यानि 0.000018 कैल्विन) ही कम-ज़्यादा होता है। खगोलीय ठन्डे धब्बे में तापमान इस औसत से 70 माइक्रोकैल्विन कम है। वैज्ञानिकों को इसका ठीक कारण अभी ज्ञात नहीं है। इस धब्बे को अंग्रेज़ी में "सी ऍम बी कोल्ड स्पोट" (CMB cold spot) और "डब्ल्यू मैप कोल्ड स्पोट" (WMAP cold spot) भी कहा जाता है। "डब्ल्यू मैप" विल्किनसन सूक्ष्मतरंग शोधयान के अंग्रेज़ी नाम पर डाला गया है।

इस धब्बे का आकार बहुत बड़ा है और 50 करोड़ से 1 अरब प्रकाश वर्ष का व्यास (डायामीटर) रखता है। यह आकाश में स्रोतास्विनी तारामंडल के क्षेत्र में नज़र आता है जिसका अंग्रेज़ी नाम "इरिडनस तारामंडल" है। कुछ वैज्ञानिक समझते हैं के इस क्षेत्र में ठण्ड इसलिए है क्योंकि यह एक महारिक्ति है (यानि एक ख़ाली जगह)। इसलिए कभी-कभी इस धब्बे को "इरिडनस महारिक्ति" (इरिडनस सुपरवोइड) भी कहा जाता है।

## दूसरे ब्रह्माण्ड से क्वांटम उलझाव?
खगोलीय ठंडा धब्बे की उपस्तिथि ब्रह्माण्ड की सृष्टि की वर्तमान वैज्ञानिक धारणाओं के लिए एक चुनौती है। वैज्ञानिकों ने यहाँ तक कहा है के शायद यह हमारे ब्रह्माण्ड और एक अन्य अज्ञात/अदृश्य ब्रह्माण्ड के दरमयान क्वांटम उलझाव का नतीजा है।

## इन्हें भी देखें
* महारिक्ति (खगोलशास्त्र)
* खगोलीय पार्श्व सूक्ष्मतरंगी विकिरण
* बिग बैंग सिद्धांत
* स्रोतास्विनी तारामंडल

## सन्दर्भ

श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:स्रोतास्विनी तारामंडल
श्रेणी:रिक्तियाँ (खगोलिकी)
बिम्बिसार

**बिम्बिसार** (558 ईसापूर्व – 491 ईसापूर्व) मगध साम्राज्य का सम्राट था (544 ईपू से 492 ई॰पू॰  तक) , उनका एक नाम श्रेणिक था , वे पहले बौद्घ धर्म के अनुयाई थे ,  लेकिन रानी चेलना के उपदेशों से प्रभावित होकर उन्होंने जैन धर्म अपना लिया था , उन्होंने अपने राजधानी उज्जैन में स्थापित की थी  । उन्होंने अंग राज्य को जीतकर अपने साम्राज्य का विस्तार किया। यही विस्तार आगे चलकर मौर्य साम्राज्य के विस्तार का भी आधार बना।

## परिचय
पुराणों के अनुसार बिम्बिसार को 'श्रेणिक' कहा गया है। बिम्बिसार ने मगध के यश और सम्मान को वैवाहिक संधियों और विजयों के माध्यम से काफी बढाया। उसकी एक रानी कोसल के राजा 'प्रसेनजित'की बहन थी और उसे दहेज स्वरूप काशी का १ लाख राजस्व वाला गांव मिला था। उसकी दूसरी रानी 'चेलना' थी, जो कि वैशाली के राजा चेटक की पुत्री थी। इन के अलावा बिम्बिसार की दो और रानियों का जिक्र भी मिलता है। एक ओर गणिका आम्रपाली का नाम जैन साहित्यों में मिलता है और दूसरी कुरु देश की राजकुमारी क्षेमा। बिम्बिसार ने ब्रह्मदत्त को परास्त कर अंग राज्य पर विजय प्राप्त की थी। बिम्बिसार के राज्य में ८०,००० गांव थे।

## प्रशासन:

उसका प्रशासन बहुत ही उत्तम था, उसके राज्य में प्रजा सुखी थी। वह अपने कर्मचारियों पर कड़ी नजर रखता था। उसके उच्चाधिकारी 'राजभट्ट'कहलाते थे और उन्हें चार श्रेणियों में रखा गया था - 'सम्बन्थक'सामान्य कार्यों को देखते थे, 'सेनानायक'सेना का कार्य देखते थे, 'वोहारिक'न्यायिक कार्य व 'महामात्त'उत्पादन कर इकट्ठा करते थे।

## मृत्यु
बौद्ध ग्रन्थ 'विनयपिटक' के अनुसार, बिम्बिसार ने अपने पुत्र अजातशत्रु को युवराज घोषित कर दिया था परन्तु अजातशत्रु ने जल्द राज्य पाने की कामना में बिम्बिसार का वध कर दिया। उसे ऐसा कृत्य करने के लिये सिद्धार्थ के चचेरे भाई 'देवदत्त' ने उकसाया था और कई षड्यन्त्र रचा था।

जैनियों के ग्रन्थ 'आवश्यक सूत्र' के अनुसार, जल्द राज्य पाने की चाह में अजातशत्रु ने अपने पिता बिम्बिसार को कैद कर लिया, जहां रानी चेलना ने बिम्बिसार की देखरेख की। बाद में जब अजातशत्रु को पता चला कि उसके पिता उसे बहुत चाहतें हैं और वे उसे युवराज नियुक्त कर चुकें हैं, तो अजातशत्रु ने लोहे की डन्डा ले कर बिम्बिसार की बेडियां काटने चला पर बिम्बिसार ने किसी अनिष्ट की आशंका में जहर खा लिया।

## सन्दर्भ


## बाहरी कड़ियाँ
*इसापूर्व छठी से चौथी सदी के घटनाक्रम
*बिम्बिसार (भारत खोज)

श्रेणी:मगधवंश के राजा
श्रेणी:भारत का इतिहास
विल्किनसन सूक्ष्मतरंग शोधयान

thumb|विल्किनसन शोधयान का चित्र
**विल्किनसन सूक्ष्मतरंग शोधयान** (अंग्रेज़ी: Wilkinson Microwave Anisotropy Probe, विल्किनसन माइक्रोवेव आइनाइसोट्रोपी प्रोब), जिसे WMAP भी कहा जाता है, एक अंतरिक्ष शोध यान है जो अंतरिक्ष में जगह-जगह झाँककर बिग बैंग धमाके से उत्पन्न हुए सूक्ष्मतरंगी विकिरण (माइक्रोवेव रेडियेशन) को मापता है।

## इन्हें भी देखें
* खगोलीय पार्श्व सूक्ष्मतरंगी विकिरण
* बिग बैंग सिद्धांत
* खगोलशास्त्र
* सूक्ष्मतरंग

श्रेणी:अंतरिक्ष यान
श्रेणी:हिन्दी विकि डीवीडी परियोजना
बारोक (अंगूर)

**बारोक** (अंगूर) (अक्सर इसे **बार्रोकी** भी लिखा जाता है) एक प्रकार का अंगूर है जिससे सफेद फ्रांसीसी शराब बनती है और जिसे मुख्य रूप से दक्षिण पश्चिम फ्रांस के टर्सन क्षेत्र में उगाया जाता है। इससे अखरोट के स्वाद वाली बहुत ज्यादा नशीली शराब बनाई जा सकती है। अंगूर से बनने वाली शराब की पहचान करने वालों को संदेह है कि यह अंगूर शायद फोले ब्लॉन्श (Folle Blanche) (जो *बॉर्देलेजा जूरिया* (Bordeleza zuria) का पर्यायवाचीय है) और सॉविग्नॉन ब्लॉन्क (Sauvignon blanc) का एक संकरण हो सकता है।

## इतिहास
right|thumb|सॉविग्नॉन ब्लॉन्क (चित्र), जिसकी खुशबू की विशेषताएं बारोक के समान है।
हालांकि इस अंगूर का सटीक मूल स्पष्ट नहीं हैं, अंगूर से बनने वाली शराब की पहचान करने वालों का मानना है कि यह फ्रांसीसी सफेद अंगूर फोले ब्लॉन्श और सॉविनन ब्लॉन्क के संकरण से बना है। कभी फ्रांस के पूरे दक्षिण-पश्चिमी हिस्से में इसकी पैदावार की जाती थी, लेकिन आज इसका रोपण मुख्य रूप से लैंड्स विभाग तक ही सीमित रह गया है जिसके तहत टर्सन के शराब क्षेत्र का *विन डेलिमिते दे क्वालिते सुपेरियोर* (Vin délimité de qualité supérieure)(VDQS) शामिल है। 20 वीं सदी में शराब उत्पादकों के बीच भुरभुरे फफूंद के प्रति प्रतिरोधी होने की वजह से बारोक (अंगूर) लोकप्रिय होने लगा और जिसने अंगूर की कई किस्मों को काफी नुकसान भी पहुंचाया. हालांकि, 1980 के दशक तक अंगूर विलुप्त होने के कगार पर खड़ा था क्योंकि लैंड्स में अंगूर के बाग खत्म किए जाने लगे थे और उनके स्थान पर दमीन को अन्य कृषि और विकास के कार्य के लिए परिवर्तित किया जाने लगा था।

शराब इतिहासकार और विशेषज्ञ जैन्सिस रॉबिन्सन ने लिखा है कि इयूजेनी-लेस-बैंस में मिशेलिन से अनुमोदित तीन सितारा रेस्तरां *लेस प्रेस देयूजेनी* (Les Prés d'Eugénie) के मालिक खानसामा मिशेल गेरार्ड की कोशिशों की वजह से बारोक अंगूर को विलुप्त होने से बचाया जा सका था। टर्सन में गेरार्ड ने अपनी और पत्नी के मालिकाना वाली शराब रियासत में बारोक (अंगूर) पर आधारित खुशबूदार अत्यधिक नशीली विभिन्न प्रकार की शराब के उत्पादन में रुचि को पुनर्जीवित किया और आलोचकों ने जिसे दिलचस्प करार दिया.

## शराब क्षेत्र
left|thumb|दक्षिण-पश्चिम फ्रांस में लैंड्स विभाग के स्थान जहां बारोक अधिक मात्रा में पाया जाता है।
यह अंगूर फ्रांस के दक्षिण-पश्चिम में टर्सन के शराब क्षेत्र की खासियत है, क्योंकि दुनिया के किसी अन्य हिस्से में बहुत कम ही इसका रोपण किया जाता है।

## शराब
बारोक (अंगूर) बेहद ही नशीली शराब बनाता है जिसमें अल्कोहल का स्तर और वजन काबिले गौर होता है। इसमें सॉविग्नॉन ब्लॉन्क (Sauvignon blanc) की तरह सुगंध की विशेषताएं होती हैं।

## पर्यायवाची
वर्षों से बारोक (अंगूर) के कई पर्यायवाची हैं जिनमें बाराके (Barake), बारोका (Baroca), बारोक (Baroke), बारोक (Barroque), ब्लॉन्क बॉर्देलेस (Blanc Bordelais), बॉर्देलेस (Bordelais), बॉर्देलेस ब्लॉन्क (Bordelais Blanc), बॉर्देलेजा जूरिया (Bordeleza zuria), बोदेल्स (Boudales), बोर्देल्स (Bourdales), क्लावेरी ब्लॉन्क (Claverie Blanc), एस्क्रिपेत फोले (Escripet folle), मस्काडेले डे नेट्स (Muscadelle de Nates, पेतित बॉर्देलेस (Petit Bordelais) प्लांट बॉर्देलेस (Plant Bordelais) और सेबल ब्लॉन्क (Sable blanc) शामिल हैं।

## सन्दर्भ

श्रेणी:सफ़ेद वाइन अंगूर की किस्में
सेलोफेन

thumb|300px|छपा हुआ और पारदर्शी सेलोफेन
**सेलोफेन** या **सिलोफ़न** (Cellophane) पुनर्जीवित सेलूलोज़ से बना एक पतला और पारदर्शी पत्र है। हवा, तेल, ग्रीस और जीवाणुओं के विरुद्ध इसकी निम्न पारगम्यता इसे खाद्य संवेष्ठन (फूड पैकेजिंग) के लिए एक उपयुक्त सामग्री बनाती है। सेलोफेन कई देशों में इनोविया फिल्म्स लिमिटेड, कम्ब्रिया, ब्रिटेन का एक पंजीकृत व्यापार चिह्न है।
## उत्पादन
right|thumb|300px| क्षार और कार्बन डाइसल्फ़ाइड द्वारा सेलूलोज़ का उपचार विस्कोस उत्पन्न करता है
लकड़ी, कपास, सन आदि स्रोतों से प्राप्त सेलूलोज़ को क्षार और कार्बन डाइसल्फ़ाइड में घोल कर विस्कोस नामक विलयन प्राप्त किया जाता है, जिसे तनु सल्फ्यूरिक अम्ल और सोडियम सल्फेट के ऊष्मक (बाथ) से एक पतली झिर्री के माध्यम से गुजाता जाता है, इस प्रक्रिया में विस्कोस पुन: सेलूलोज़ में परिवर्तित हो जाता है। इस प्रकार प्राप्त सेलूलोज़ की झिल्ली को अन्य कई ऊष्मकों से गुजारा जाता है, जिनमें से एक में गंधक (सल्फर) हटाया जाता है, दूसरे में झिल्ली (फिल्म) को विरंजित किया जाता है और एक अन्य ऊष्मक में झिल्ली को भंगुर हो कर टूटने से बचाने के लिए इसमें ग्लिसरीन मिलाई जाती है।

इसी तरह की एक अन्य प्रक्रिया में झिर्री के बजाय एक छिद्र से विस्कोस को गुजार कर रेयान नामक तंतु प्राप्त किया जाता है। रासायनिक रूप से, सेलोफेन रेयान और सेलूलोज़ सभी ग्लूकोज के बहुलक (पॉलिमर) हैं और इनमें रासायनिक तत्व कार्बन, हाइड्रोजन और ऑक्सीजन शामिल होते हैं।

## सन्दर्भ
अमर नाग

**अमर नाग** भारतीय स्वतंत्रता संग्राम के एक क्रांतिकारी थे। उनका जन्म बर्मा में हुआ था। उनका झुकाव साम्यवाद की तरफ था।

## बाहरी कड़ियाँ
* Amar Nag, a forgotten revolutionary

श्रेणी:भारतीय स्वतंत्रता सेनानी
आकरनार तारा

**आकरनार**, जिसका बायर नाम "अल्फ़ा ऍरिडानी" (α Eridani या α Eri) है, स्रोतास्विनी तारामंडल का सब से रोशन तारा है। यह पृथ्वी से दिखने वाले तारों में से नौवा सब से रोशन तारा भी है। आकरनार बहुत गरम है और इसलिए इसका रंग नीला है। हालाँकि यह सूरज की ही तरह का एक मुख्य अनुक्रम तारा है, फिर भी इसकी चमक सूरज से 3,000 गुना है। तारों के श्रेणीकरण के हिसाब से इसे B3 की श्रेणी दी जाती है। यह पृथ्वी से 144 प्रकाश-वर्षों की दूरी पर है।

आकरनार की एक सिफ़्त यह है कि यह तारा बहुत तेज़ी से घूर्णन कर रहा है (यानि अपने अक्ष पर घूम रहा है) के इसका गोल आकार पिचक गया है और इसके मध्यरेखा की चौड़ाई इसके अक्ष की लम्बाई से 56% ज़्यादा है। पूरी आकाशगंगा में जितने तारों का अध्ययन हुआ है यह उन सारों में से सब से सबसे पिचका हुआ तारा है।

## अन्य भाषाओं में
[thumb|200px|left|बहुत तेज़ी से [घूर्णन करने की वजह से आकरनार का आकार पिचका हुआ है]]
आकरनार को अंग्रेज़ी में "Achernar" लिखा जाता है। इसका मूल अरबी भाषा का "आख़िर अन​-नहर" () है, जिसका अर्थ है "नहर के आख़िर वाला"। ध्यान रहे के जिस तारामंडल में यह स्थित है उसके संस्कृत नाम ("स्रोतास्विनी") और यूनानी नाम ("इरिडनस") दोनों का अर्थ "नहर", "नदी" या "प्रवाह" होता है और आकरनार तारा ठीक इसके अंत में स्थित है।

## विवरण
आकरनार का सतही तापमान 14,510 कैल्विन है, जो बहुत ही गरम है। इसी कारण से यह नीले रंग में दमकता है। इसका द्रव्यमान (मास) सूरज के द्रव्यमान का लगभग 7 गुना है और इसका व्यास (डायामीटर) सौर व्यास का लगभग 10 गुना है। इसकी वर्तमान उम्र 10 से 50 करोड़ साल के बीच अनुमानित की जाती है।

## इन्हें भी देखें
* स्रोतास्विनी तारामंडल
* सबसे रोशन तारों की सूची
* मुख्य अनुक्रम

## सन्दर्भ

श्रेणी:हिन्दी विकि डीवीडी परियोजना
श्रेणी:स्रोतास्विनी तारामंडल
श्रेणी:बीई तारे
श्रेणी:बी-प्रकार मुख्य अनुक्रम तारे
स्वामी रामसुखदास

**स्वामी राम सुखदास** (१९०४ - ३ जुलाई २००५) भारतवर्ष के अत्यन्त उच्च कोटि के विरले वीतरागी संन्यासी थे। वे गीताप्रेस के तीन कर्णाधारों में से एक थे। अन्य दो हैं- श्री जयदयाल गोयन्दका तथा श्री हनुमान प्रसाद पोद्दार।

## परिचय
स्वामी रामसुखदास का जन्म राजस्थान के नागौर जिले के ग्राम माडपुरा में रूघाराम पिडवा के यहाँ माघ शुक्ला त्रियोदशी सन् 1904 में हुआ। उनकी माता कुन्नीबाई के सहोदर भ्राता सद्दाराम रामस्नेही सम्प्रदाय के साधु थे।

४ वर्ष की आयु में ही माताजी ने राम सुखदास को इनके चरणो में भेट कर दिया। किसी समय स्वामी कान्हीराम गांवचाडी ने आजीवन शिष्य बनाने के लिए आपको मांग लिया। शिक्षा दीक्षा के पश्चात वे सम्प्रदाय का मोह छोडकर विरक्त (संन्यासी) हो गये और उन्होंने गीता के मर्म को साक्षात् किया और अपने प्रवचनो से निरन्तर अमृत वर्षा करने लगे। गीता प्रेस गोरखपुर द्वारा संचालित समस्त साहित्य का आप वर्षो तक संचालन करते रहे। आपने सदा परिव्राजक रूपमें सदा गाँव-गाँव, शहरोंमें भ्रमण करते हुए गीताजीका ज्ञान जन-जन तक पहुँचाया और साधु-समाजके लिए एक आदर्श स्थापित किया कि साधु-जीवन कैसे त्यागमय, अपरिग्रही, अनिकेत और जल-कमलवत् होना चाहिए और सदा एक-एक क्षणका सदुपयोग करके लोगोंको अपनेमें न लगाकर सदा भगवान्‌में लगाकर; कोई आश्रम, शिष्य न बनाकर और सदा अमानी रहकर, दूसरोकों मान देकर द्रव्य-संग्रह, व्यक्तिपूजासे सदा कोसों दूर रहकर अपने चित्रकी कोई पूजा न करवाकर लोग भगवान्‌में लगें ऐसा आदर्श स्थापित कर गंगातट, स्वर्गाश्रम, हृषिकेशमें आषाढ़ कृष्ण द्वादशी वि॰सं॰२०६२ (दि. ३.७.२००५) ब्राह्ममुहूर्त में (3 बजकर 40 मिनिट) भगवद्-धाम पधारे।

## बाहरी कड़ियाँ
* स्वामी रामसुखदास की वसीयत  (पाञ्चजन्य)
* एक सन्त की अमूल्य शिक्षा

श्रेणी:सन्त
लायरा तारामंडल

thumb|200px|लायरा तारामंडल
thumb|200px|लायरा तारामंडल का एक और चित्र
**लायरा** एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। इसका मुख्य तारा अभिजित है जो रात्री के आसमान का पाँचवा सब से रोशन तारा है।

## अन्य भाषाओं में
अंग्रेज़ी में लायरा तारामंडल को "लायरा कॉन्स्टॅलेशन" (Lyra constellation) कहा जाता है। यूनानी भाषा में "लायरा" (λύρα) शब्द "हार्प" (संगीत वाद्य) के लिए प्रयोग होता है।

## तारे
लायरा तारामंडल में बायर नाम वाले 25 तारे हैं, जिसमें से 9 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के सबसे रोशन तारे इस प्रकार हैं -
* अभिजीत (अंग्रेज़ी नाम: Vega या वेगा, बायर नाम: α Lyr या अल्फ़ा लायरे) जो पृथ्वी से दिखने वाले तारों में से पाँचवा सब से रोशन तारा है। इसका सापेक्ष कान्तिमान (पृथ्वी से देखा जाने वाला चमकीलापन) 0.03 मैग्निट्यूड पर मापा गया है। ध्यान रहे के मैग्निट्यूड जितना कम हो तारा उतना ही ज़्यादा रोशन होता है।
* बेटा लायरे (β Lyr, अन्य नाम: शेलियाक) जो एक द्वितारा है। इनका कुल मैग्निट्यूड 3.45 है।
* गामा लायरे (γ Lyr, अन्य नाम: सुलअफ़ात) जिसमें एक से अधिक तारे हैं जिसका मुख्य तारा एक B9 III श्रेणी का दानव तारा है और 3.24 का मैग्निट्यूड रखता है।
* डॅल्टा एक लायरे (δ1 Lyr) जो एक द्वितारा है। इनमें से एक तो 0.6 मैग्निट्यूड का नीला-सफ़ेद बौना तारा है और दूसरा एक लाल दानव तारा है।
* ऍप्सिलन लायरे (ε Lyr) जिसमें दो द्वितारों का जोड़ा है (यानि कुल चार तारे), जिसकी वजह से इसे कभी-कभी "दुगना-दुगना" (अंग्रेज़ी में "डबल-डबल") भी बुलाया जाता है।
* ज़ेटा लायरे (ζ Lyr) जो एक दोहरा तारा है।

## इन्हें भी देखें
* अभिजीत तारा
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
अभिजित तारा

:*अन्य उपयोग के लिए [[अभिजीत]] देखें।*
**अभिजित** या **वेगा** (Vega), जिसका बायर नाम "अल्फ़ा लायरे" (α Lyrae या α Lyr) है, लायरा तारामंडल का सब से रोशन तारा है। यह पृथ्वी से दिखने वाले तारों में से पाँचवा सब से रोशन तारा भी है। अभिजित पृथ्वी से 25 प्रकाश वर्ष की दूरी पर है। खगोलशास्त्री हज़ारों सालों से अभिजित का अध्ययन करते आए हैं और कभी-कभी कहा जाता है के यह "सूरज के बाद शायद आसमान में सब से महत्त्वपूर्ण तारा है"।

## विवरण
अभिजित आसमान में घूम रहा है - सन् 12,000 ईसा पूर्व में यह उत्तर ध्रुव का तारा था (यानि हमेशा ठीक उत्तर की ओर होता था)। यह वहां से हिल चुका है लेकिन सन् 13,727 ईस्वी में यह फिर से उत्तर ध्रुव का तारा बन जाएगा।

अभिजित की उम्र केवल 45 करोड़ वर्ष है। हमारे सूरज की उम्र इस से दस गुना ज़्यादा है। इसका द्रव्यमान (मास) सूरज के द्रव्यमान का लगभग 2.1 गुना है और इसका व्यास (डायामीटर) सौर व्यास का लगभग 2.26 गुना है। इसमें नाभिकीय संलयन (न्यूक्लीयर फ्यूज़न) इतनी फ़ुर्ती से चल रहा है के अभिजित अपना हाइड्रोजन इंधन बहुत तेज़ी से ख़त्म कर रहा है और इसका पूरा जीवनकाल पृथ्वी के सूरज के जीवनकाल का दसवा ही होगा। अभिजित अपने पूरे जीवनकाल का लगभग आधा समय व्यतीत कर चुका है। श्रेणीकरण के हिसाब से यह एक A0V श्रेणी का तारा है, यानि एक नीला-से रंग का मुख्य अनुक्रम तारा है।

अभिजित बहुत तेज़ी से घूर्णन कर रहा है (यानि अपने अक्ष पर घूम रहा है)। घूर्णन की यह 274 किलोमीटर प्रति सैकिंड की रफ़्तार इतनी तेज़ है के यदि यह थोड़ी सी अधिक तेज़ होती तो यह तारा टूटकर बिखरना शुरू हो जाता। इतने तेज़ घूर्णन से यह थोड़ा-सा पिचक भी गया है - इसकी चौड़ाई इसकी लम्बाई से 23% ज़्यादा है।

## ग्रह और मलबा चक्र
अभिजित से आने वाले अवरक्त विकिरण (इन्फ़्रारॅड रेडियेशन) को परखने से ज्ञात हुआ है के इस तारे के इर्द-गिर्द एक मलबे का चक्र परिक्रमा कर रहा है जो सौर मंडल के बाहरी इलाक़ों में सूरज की परिक्रमा करते हुए काइपर घेरे जैसा है। वैज्ञानिक मानते हैं के यह धूल-ग़ुबार अभिजित के पास खगोलीय वस्तुओं के आपसी टकराव से पैदा हुआ है।

अध्ययन से यह भी ज्ञात हुआ है के एक बृहस्पति जैसा गैस दानव ग्रह भी शायद अभिजित की परिक्रमा कर रहा है।

## चित्रदीर्घा

Size Vega.png|अभिजित और सूरज के आकारों की तुलना - सूरज दाएँ पर है
Massive Smash-Up at Vega.jpg|शायद ऐसे ही दो बौने ग्रहों के टकरा के ध्वस्त हो जाने से अभिजित के इर्द-गिर्द का मलबा चक्र बन गया (काल्पनिक चित्र)]]


## इन्हें भी देखें
* लायरा तारामंडल
* सबसे रोशन तारों की सूची
* मुख्य अनुक्रम

## सन्दर्भ

श्रेणी:तारे
श्रेणी:लायरा तारामंडल
श्रेणी:परितारकीय चक्र
श्रेणी:हिन्दी विकि डीवीडी परियोजना
श्रेणी:डेल्टा स्कूटी परिवर्ती तारे
श्रेणी:ए-प्रकार मुख्य अनुक्रम तारे
राजन्य तारा

**राजन्य** या **राइजॅल**, जिसका बायर नाम "बेटा ओरायोनिस" (β Orionis या β Ori) है, कालपुरुष तारामंडल का सब से रोशन तारा है। यह पृथ्वी से दिखने वाले तारों में से छठा सब से रोशन तारा भी है। इसकी चमक (या सापेक्ष कान्तिमान) 0.18 मैग्निट्यूड पर मापी गयी है। यह पृथ्वी से 700-900 प्रकाश वर्ष की दूरी पर है। राजन्य एक नीला महादानव तारा है जो हमारे सूरज के द्रव्यमान से 17 गुना द्रव्यमान (मास) है। इसकी अंदरूनी चमक (या निरपेक्ष कान्तिमान) हमारे सूरज की चमक की 85,000 गुना है।

## अन्य भाषाओं में
राजन्य को अंग्रेज़ी में "राइजॅल" (Rigel) कहते है, जो अरबी भाषा के मूल नाम "रिज्ल अल-जब्बार" (رجل الجبار) से आया है, जिसका अर्थ है "भीमकाय आदमी का बायाँ पाऊँ"।

## वास्तव में तीन तारे
वैज्ञानिकों को सन् 1831 में पता चला के राजन्य एक दोहरा तारा है, जिनके नाम "राजन्य ए" (Rigel A) और "राजन्य बी" (Rigel B) रखे गए। इन दोनों में 2,200 खगोलीय इकाइयों की दूरी है और, जहाँ तक ज्ञात है इन दोनों का आपस का गुरुत्वाकर्षक सम्बन्ध बहुत कमज़ोर है या है ही नहीं। "राजन्य बी" की रोशनी "राजन्य ए" से इतनी ज़्यादा फीकी है के मामूली दूरबीनों से यह अलग नज़र ही नहीं आता। बाद में यह भी ज्ञात हुआ के वास्तव में "राजन्य बी" स्वयं एक द्वितारा है जिसके दोनों तारे अपने द्रव्यमान केन्द्र के इर्द-गिर्द हर 9.8 दिनों में एक परिक्रमा पूरी कर लेते हैं। इन दोनों की श्रेणी B9V है और दोनों मुख्य अनुक्रम तारे हैं (यानि बौने तारे हैं)। इनमें से बड़ा वाला तारा सूरज का 2.5 गुना द्रव्यमान रखता है और दूसरा वाला 1.9 गुना द्रव्यमान रखता है।

## इन्हें भी देखें
* कालपुरुष तारामंडल
* सबसे रोशन तारों की सूची
* मुख्य अनुक्रम
* नीला महादानव तारा

## सन्दर्भ

श्रेणी:तारे
श्रेणी:बी-प्रकार महादानव तारे
श्रेणी:कालपुरुष तारामंडल
श्रेणी:हिन्दी विकि डीवीडी परियोजना
श्रेणी:बी-प्रकार मुख्य अनुक्रम तारे
श्रेणी:त्रितारा मंडल
गनकॉटन

**गनकॉटन** एक प्रकार का विस्फोटक है जो सैलूलोज़ का नाइट्रेट एस्टर है और रुई या सैलूलोज को सांद्र नाइट्रिक और सांद्र सल्फ्यूरिक अम्लों के मिश्रण के साथ उपचारित करने से प्राप्त होता है। देखने में यह बिल्कुल रुई सा लगता है और रुई सा ही सफेद, गंधहीन और स्वादहीन ठोस होता है। जल, ऐल्कोहल, ईथर और ग्लेशियल ऐसीटिक अम्ल (glacial acetic acid) में यह अविलेय होता है, पर ऐसीटोन, ऐल्किल ऐसीटेट और नाइट्रो-बेंज़ीन में घुल जाता है। गनकॉटन में नाइट्रोजन की मात्रा लगभग 14.14% रहनी चाहिए यदि नाइट्रोजन की प्रति शत मात्रा कम हो तो ईथर-ऐल्कोहल में घुलकर कोलोडियम बनता है। 

गनकाटन बड़ी तीव्रता से जलता है। यह प्रस्फोटन से ही विस्फुटित होता है। प्रस्फोटन के लिए मरकरी फल्मिनेट प्रयुक्त होता है। संपीडन से विस्फोटन के लिए टारपीडो और कारतूस में प्रयुक्त होता है। पाइरॉक्सीलीन के साथ मिलकर यह धूम्रहीन चूर्ण बनाता है, जिसमें विस्फोटनतरंग का वेग बहुत मंद हो जाता है। प्रणोदक के लिये अधिक सुविधाजनक होता है। बंदूक और तोपों में इसका प्रयोग व्यापक रूप से होता है। यदि गनकॉटन को नाइट्रोग्लिसरीन के साथ ऐसीटोन के सहारे मिलाया जाए तो ऐसे मिश्रण को कॉर्डाइट कहते हैं। यह बहुत महत्व का विस्फोटक है। नाइट्रो-ग्लिसरीन को कोलोडियन के साथ मिलाने से भी बिना ऐसीटोन की सहायता से कॉर्डाइट प्राप्त हो सकता है। 
इसका आविष्कार 1846 में स्विटज़रलैंड के एक जर्मन वैज्ञानिक सी. एफ. शायन बीन ने किया था। रुई को अम्लों के मिश्रण में डुबोकर निचोड़ और सुखा लिया जाता है फिर उसे सारे अम्ल और अशुद्धियों से परिशुद्ध करने के निमित्त पानी में उबाला जाता है। इस प्रकार परिशुद्ध रुई की लुगदी बनाकर फिर धोया जाता है और गीली अवस्था में ही उसकी छोटी छोटी ईटें बना ली जाती हैं।

सूखा गनकाटन बड़ी तेजी से हिस की आवाज करता जलता है। यदि उसपर हथौड़े से चोट की जाय तो विस्फोट करेगा। गनकाटन की विस्फोटक गति तीन मील प्रति सेकेंड है इस कारण इसका प्रयोग बंदूक या तोप में नहीं किया जाता। उसमें अनेक धूमरहित चूर्ण मिश्रित किया जाता है। इसका प्रयोग प्लास्टिक बनाने में भी होता है।

## इन्हें भी देखें
*नाइट्रोसेलूलोज

श्रेणी:विस्फोटक
मास्टर अमीर चंद

**मास्टर अमीर चंद** (१८६९ - ८ मई १९१५) भारत की स्वतंत्रता-संग्राम के क्रांतिकारी थे। 

अमीर चंद का जन्म 1869 में हैदराबाद की विधानसभा के सेक्रेटरी के घर हुआ था। उनके मन में देश भक्ति की मान्यता इतनी प्रबल थी कि स्वदेशी आंदोलन के दौरान हैदराबाद के बाजार में उन्होंने स्वदेशी स्टोर खोला जहां वह देशभक्तों की तस्वीरें तथा क्रांतिकारी साहित्य बेचते थे। 1919 में दिल्ली में भी स्वदेशी प्रदर्शनी लगाई। 1912 में दिल्ली में उस समय के वायसरोय लार्ड हार्डिग पर बम फेंकने की घटना में सक्रिय भूमिका निभाई। 1914 में उन्हें गिरफ्तार कर लिया गया। 1915 में उन्हें तीन साथियों (अवध बिहारी, बाल मुकुंद, बसन्त कुमार बिस्वास) के साथ दिल्ली केंद्रीय जेल में फांसी दे दी गई।

## इन्हें भी देखें
* दिल्ली षडयंत्र
* लाहौर षडयंत्र
* अमीर चंद (मेजर जनरल) - भारत के महान वैद्य (फिजिशियन) तथा आयुर्विज्ञान-अध्यापक
* अमीर चंद बोम्बवाल

## इन्हें भी देखें
*प्रेरणा पुरुष : मास्टर अमीर चंद

श्रेणी:भारतीय स्वतंत्रता का क्रांतिकारी आन्दोलन
श्रेणी:भारतीय क्रांतिकारी
बदलते रिश्ते (1978 फ़िल्म)

***बदलते रिश्ते***, 1978 में रघुनाथ झालानी द्वारा निर्देशित एक हिन्दी फिल्म है। पारिवारिक रिश्तों पर आधारित इस फिल्म के मुख्य कलाकार जितेन्द्र, ऋषि कपूर व रीना रॉय हैं। असरानी व ए के हंगल सहायक भूमिकाओं में है, और फिल्म के संगीतकार लक्ष्मीकांत-प्यारेलाल हैं।

## संक्षेप
सावित्री (रीना रॉय) एक संगीत शिक्षिका है जो बच्चों को संगीत सिखाती है। वह अपनी माँ (दीना पाठक) व रंगाई ठेकेदार भाई चंदर (असरानी) के साथ रहती है। एक दिन वह मनोहर धनी (ऋषि कपूर) से मिलती है और दोनों में प्रेम हो जाता है।  इधर सागर सिंह (जितेन्द्र) नामक व्यापारी अमेरिका से लौटता है। उसकी बहन सावित्री से संगीत सीखती है, जिसका गाना सुन कर सागर उस पर मोहित हो जाता है।

एक दिन चंदर का एक मित्र अपने ज्योतिषी पिता प्रोफ़ेसर (ए के हंगल) के साथ आता है। प्रोफ़ेसर चंदर को आनेवाले अच्छे समय, उसकी माँ के कठिन समय के बारे में बताता है, परन्तु सावित्री के विषय में कुछ भी बताना, टाल जाता हैं। चंदर से पुरानी मित्रता के कारण सागर उसकी मदद करने के साथ उसकी बहन से विवाह करना चाहता है। इस बीच सागर सावित्री को एक चिट्ठी भेजता है जिसे पढ़ वह भभक उठती है। सागर की भाभी उससे विवाह करने की सागर का विचार बताती है। सागर का परिवार सावित्री के घर उसके सावित्री से विवाह का प्रस्ताव भेजता है जिसे सावित्री की माँ स्वीकार कर लेती है। सावित्री इस विवाह प्रस्ताव को नकार देती है। इस बीच चंदर एक दुर्घटना में घायल हो जाता है और अस्पताल में भर्ती होता है। अपनी बीमार माँ की बात को मान कर सावित्री, सागर से विवाह कर लेती है जिसमे उसकी सहेली प्रोफ़ेसर की बात उसे बताती है।

सावित्री सागर को प्रोफ़ेसर की बात बताने पर भी वह उससे विवाह करता है। इधर सावित्री सारी बात मनोहर को पत्र में बताती है। कुछ दिन बात मनोहर चंदर के विवाह में सावित्री से मिल प्रोफ़ेसर के बात की आड़ में सागर को मारने की बात बताता है जिसपर वह मनोहर से द्वेष करने लगती है। कुछ दिनों में मनोहर सागर से मित्रता किए घर आने पर सावित्री उसे निकाल देती है। सावित्री सागर को मनोहर के विचार बताने पर वह मनोहर से लड़ पड़ता है। मनोहर तमंचे से सागर पर गोली चलाने पर सावित्री उसे बचाए मनोहर को वहां से जाने कहती है। बाद में चंदर अपनी पत्नी को समझाता है के सागर के प्रति सावित्री के प्रेम के लिए मनोहर ने अपने रिश्ते बदले।

## चरित्र
## मुख्य कलाकार
* जितेंद्र - सागर सिंह
* ऋषि कपूर - मनोहर धनी
* रीना रॉय - सावित्री देवी
* असरानी - अनूपचंद्र ठाकुर
* दीना पाठक - श्रीमती ठाकुर
* पिंचू कपूर - कर्नल
* ए के हंगल - प्रोफेसर
* उर्मिला भट - श्रीमती रघुवीर सिंह
* शुभा खोटे - उर्मिला बिपिन सिंह
* मास्टर राजू - किशन सिंह
* रचना भट - प्रेमा सिंह
* राजा दुग्गल - अमृतलाल का आदमी
* शशिबाला सक्सेना - चंपा
* चंदर धनी
* खेवरा
* मखीजा
* मदन जोशी
* एच एल परदेसी
* कौशल
* ओमकार
* चंद्रप्रभा
* माखन सिंह

## दल
* *निर्देशक* - रघुनाथ झालानी
* *निर्माता* - सुदेश कुमार
* *निर्माण संस्था* - विजया पिक्चर्स, विजयश्री पिक्चर्स
* *कथा* - महेंद्र सरल
* *पटकथा* - फणी मजूमदार
* *संवाद* - मदन जोशी
* *संपादक* - बी प्रसाद
* *कला निर्देशक* - आर वर्मन शेट्टी
* *छायांकन* - प्रवीण भट
* *प्रस्तुतकर्ता* - गोविंदराम अहूजा

## संगीत
* गीत "ये दुनिया के बदलते रिश्ते" बिनाका गीत माला की 1979 वार्षिक सूची में 4थीं पायदान पर रही। 

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार

|-
| १९७९(1979)
| बी प्रसाद
| फिल्मफेयर सर्वश्रेष्ट संपादक पुरस्कार
| 
|}

## बाहरी कड़ियाँ
* 

श्रेणी:बॉलीवुड
श्रेणी:1978 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
सरकाली पर्वत

**सरकाली पर्वत**, इथियोपिया में स्थित एक (ज्वालामुखीय?) पर्वत है।

## सन्दर्भ

श्रेणी:इथियोपिया के पर्वत
अमीर चंद (मेजर जनरल)

**मेजर जनरल अमीर चंद** (1889 to 1970) भारत के वैद्य (फिजिशियन) एवं चिकित्साशास्त्र के अध्यापक थे। इनका नाम भारत मेे  विखयात है ,

श्रेणी:भारतीय चिकित्साशास्त्री
खरसुलिया

खरसुलिया (Kharsuliya) उत्तर प्रदेश के एटा जिले के अलीगंज विकास प्रखंड का एक गाँव है | यह अलीगंज और सराय अगहत मार्ग के मध्य स्थित है | इस गाँव में राजपूत जातियों का बाहुल्य है |
यहाँ की वर्तमान ग्राम प्रधान श्रीमती अनीता देवी हैं |

साल 2009 के उपलब्ध आंकड़ों के अनुसार, खरसुलिया गाँव में 1122 परिवारों में 6572 लोग रहते हैं। गाँव में 3042 महिलाएँ और 3530 पुरुष हैं। कुल जनसंख्या में महिलाओं का हिस्सा 46.29% है और पुरुषों का हिस्सा 53.71% है।

गाँव में 504 अनुसूचित जाति के लोग हैं, जिनमें से 223 महिलाएँ और 281 पुरुष हैं। अनुसूचित जाति की जनसंख्या में महिलाओं का हिस्सा 44.25% और पुरुषों का हिस्सा 55.75% है। अनुसूचित जाति की जनसंख्या कुल जनसंख्या का 7.67% है।

खरसुलिया की जनसंख्या घनत्व 625.52 व्यक्ति प्रति वर्ग किलोमीटर है।

खरसुलिया ग्राम पंचायत के अंतर्गत आने वाले गाँव:

१. नगला खेडा 
२. नगला आलम 
३. नगला सिमरा 
४. नगला विष्णु 
५. नगला गढा 
६. गढ़ी 
७. मढैया

ये गाँव एटा से लगभग 65 किमी पूर्व की ओर, फर्रुखाबाद से लगभग 45 किमी पश्चिम की ओर, तथा मैनपुरी से लगभग 35 किमी उत्तर की ओर है | साथ ही खरसुलिया में शाखा डाकघर भी है, जिसका पिन कोड २०७२५० है | ये गाँव जनसंख्या की द्रष्टि से जनपदों में प्रमुख है | 

गाँव के दक्षिणी छोर पर विशाल हरित चारागाह (वन) है | 

**पडोसी गाँव:** 

१. नया गाँव 
२. दादूपुर 
३. सराय अगहत 
४. कलुयाटील पुर 
५. अकबरपुर 
६. सिकंदरपुर 
७. तम्रौरा 
८. अलीपुर 

श्रेणी:एटा ज़िले के गाँव
चांदामेटा-बुटारिया

**चांदामेटा-बुटारिया** (Chandameta-Butaria) भारत के मध्य प्रदेश राज्य के छिंदवाड़ा ज़िले में स्थित एक नगरपंचायत है।

## जनसांख्यिकी व संस्कृति
सन् 2011 की भारत की जनगणना के अनुसार यहाँ की जनसंख्या 16,497 थी, जिसमें से 8,358 पुरुष और 8,139 महिलाएँ थीं। चांदामेटा-बुटरिया का साक्षरता दर 83.80% था, जो राज्य औसत 69.32% से अधिक था। पुरुष साक्षतरा दर 89.63% और महिला साक्षरता दर 77.83% था। जनसंख्या का 11.71% 6 साल से कम उम्र के हैं। यहाँ संगठनात्मक संस्कृति को पश्चिमी कोयला फील्ड्स लिमिटेड द्वारा बढ़ावा दिया गया जो देश के कई हिस्सों के लोगों द्वारा परोसा गया था जो यहाँ बसे, एक मिश्रित संस्कृति बनाते हैं। फ्लावेरवेल स्कूल यहां स्थित है। यह शहर पहाड़ियों के बीच स्थित है सबसे बड़ा स्कूल सरकार है।

## पर्यटन
इस क्षेत्र में आने के लिए स्थान शामिल हैं:
* चांदशाह वली टेकरी (नामक चैद्शा वली मज़ार), कुछ अन्य मंदिरों के साथ एक पुराने शिव मंदिर है। इस पहाड़ी को शहर के अधिकांश हिस्सों से देखा जा सकता है और एक ही स्थान पर मंदिर और मज़ार को यहाँ देख सकते है।
* सिंह वाहिनी दुर्गा मंदिर जहां स्थानीय लोगों के लिए दैनिक पूजा की जाती है। 
* शहर में अन्य जगहों में दादाजी समाधि मंदिर, खेरापती मंदिर, सिंहवहिनी मंदिर, चंदशाह वली-चंद्रमोलीश्वर मंदिर और पंकज स्टेडियम शामिल हैं।

## प्रसिद्ध व्यक्तित्व
* स्वर्गीय श्री हिरामन तिवारी "दादाजी" यहां पैदा हुए थे। वह एक महान आध्यात्मिक व्यक्ति थे दादा परिवार के संस्थापक थे। इन दिनों प्रसिद्ध आदध्यात्मिक एवं ज्योतिष विद्वान श्री दिनेश दादा दादा परिवार की जिम्मेदारी निभा  रहे हैं। दिवंगत श्री शिवबारन सिंह परमार, दिवंगत श्री दामोदर पाटिल, दिवंगत श्री श्यामलाल वाल्मीकि, श्रीमती गिरिजा देवी बाजपई जैसे महान नेता इस छोटे शहर से थे।

## इन्हें भी देखें
* छिंदवाड़ा ज़िला

## बाहरी जोड़
* जालस्थल

## सन्दर्भ

श्रेणी:मध्य प्रदेश के शहर
श्रेणी:छिंदवाड़ा जिला
श्रेणी:छिंदवाड़ा ज़िले के नगर
ब्रह्मा तारामंडल

thumb|ब्रह्मा (ऑराइगा) तारामंडल
**ब्रह्मा** या **ऑराइगा** (अंग्रेज़ी: Auriga) तारामंडल खगोलीय गोले के उत्तरी भाग में दिखने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इस तारामंडल का सब से रोशन तारा ब्रह्मह्रदय (अग्रेज़ी: Capella, कपॅल्ला) है। पुरानी यूनानी खगोलशास्त्रिय पुस्तकों में इसे अक्सर एक रथ चला रहे व्यक्ति के रूप में दर्शाया जाता था जिसने अपने कंधे पर एक बकरी पकड़ी हुई है और जिसकी गोद में दो और छोटी बकरियाँ खड़ी हैं।

## तारे
ब्रह्मा तारामंडल में आठ मुख्य तारे हैं, हालांकि वैसे इसमें 65 तारों को बायर नाम दिए जा चुके हैं। इनमें से 6 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे इस प्रकार हैं -

## इन्हें भी देखें
* ब्रह्महृदय तारा
* तारामंडल

## सन्दर्भ


श्रेणी:तारामंडल
श्रेणी:हिन्दी विकि डीवीडी परियोजना
श्रेणी:ब्रह्मा तारामंडल
अस्सी घाट

**अस्सी घाट**, **असीघाट** अथवा केवल **अस्सी**,  प्राचीन नगरी काशी का एक घाट है। यह गंगा के बायें तट पर उत्तर से दक्षिण फैली घाटों की शृंखला में सबसे दक्षिण की ओर अंतिम घाट है | इसके पास कई मंदिर ओर अखाड़े हैं | असीघाट के दक्षिण  में जगन्नाथ मंदिर है जहाँ प्रतिवर्ष मेला लगता है |

इसका नामकरण असी नामक प्राचीन नदी (अब अस्सी नाला) के गंगा के साथ संगम के स्थल होने के कारण हुआ है। पौराणिक कथा है कि युद्ध में विजय प्राप्त करने के बाद दुर्गा माता ने दुर्गाकुंड के तट पर विश्राम किया था ओर यहीं अपनी असि (तलवार) छोड़ दी थी जिसके गिरने से असी नदी उत्पन्न हुई | असी और गंगा का संगम विशेष रूप से पवित्र माना जाता है |यहाँ प्राचीन काशी खंडोक्त संगमेश्वर महादेव का मंदिर है ।अस्सी घाट काशी के पांच तीर्थों में से यह एक है | 

इसके पास ही नानकपंथियों का एक अखाड़ा है ओर समीप ही शिवजी का एक मंदिर है | असी संगम घाट का जिर्णोध्धार कर आधुनिक सजावट एवं पर्यटन के अनुरूप बना दिया गया है। यहाँ पर्यटक सायं काल गंगा आरती का आनंद लेते हैं। नवीन रास्ता नगवा से होकर सीधे लंका को जोड़ती है। सायं काल यहाँ से सम्पूर्ण काशी के घाटों का अवलोकन किया जा सकता है। विदेशी पर्यटक यहाँ विशेष रूप से इस स्थान को काफी पसन्द करते हैं,कारण यहाँ का वातावरण काशी के सांसकृत विरासत के साथ सस्ते होटल विद्यमान हैं।वर्तमान में मेरे सहपाठी प्रमोद जी मिश्र का "सुबह ए बनारस" कार्यक्रम से असी घाट में अद्वितीय सुन्दर वातावरण का निर्माण हुआ है। सायं संध्या आरती ऐवं सुबह योगाभ्यास के माध्यम से ऐक मनमोहक वातावरण का निर्माण होता है,साथ आप गंगा आरती का भी आनंद ले सकते हैं । पर्यटक दशाश्वमेध घाट के बाद गंगा आरती में सर्वाधिक उत्साहित रहते हैं|

## सन्दर्भ

श्रेणी:काशी